Lesings by NMU opgeskort | Maroela Media
Zandile Mbabela, woordvoerder van die NMU, het gesê die bestuur van die universiteit is in gesprek met die Verteenwoordigende Studenteraad (VSR) en betogende studente.
Studente het Maandagoggend ingange na die noord- en suid-kampusse versper.
Mbabela het gesê 'n kennisgewing is aan personeel en studente gestuur om van alternatiewe leerplatforms gebruik te maak. "Die situasie is tans onder beheer en betogende studente het reeds begin verdaag ná 'n hofinterdik aan hulle voorgehou is."
Mbabela het gesê die interdik is om die regte van alle belanghebbendes te beskerm, insluitend diegene wat die universiteit wil betree om te werk of te studeer, en diegene wat hul reg om te betoog wil uitoefen kragtens die voorwaardes wat in die interdik uiteengesit word.
'n Memorandum van die betogende studente, wat hoofsaaklik fokus op algemene veiligheidskwessies op die kampus en buite die kampus, word bespreek. Sy het bygevoeg 'n vergadering word ook met die polisie belê oor polisiëring en ander bykomende veiligheidsmaatreëls.
Dit wil blyk asof die studente hulle teen hulself wil beskerm. Lagwekkend.
Degree Worhless · 3 maande gelede
Ses student is ontstoke en sluit die kampus vir 6000 studente!
Wonder ek ook. Te veel instansies sluit te gou en so word die meerderheid se regte vertrap. NMU – skaam julle.
Dawie · 3 maande gelede
Adam ek sit ook nou net en wonder teen wie die studente beskerm moet word, maar eintlik weet ons hulle moet teen hulself beskerm word. Of soos die destydse IT hoof van SARS gese het can you protect me from yourself.